लामो समयसम्म खेल्दा पनि आफ्नो लयलाई कायमै राख्न सफल मञ्जुले नेपालमा मात्र होइन, माल्दिभ्समा गएर पनि भलिबल खेलिन् । त्यसको समन्वय मिलाइदिए त्रिभुवन आर्मी क्लबका प्रशिक्षक कपिलकिशोर श्रेष्ठले । पहिलो सहभागितामा आफ्नो छाप छाड्न सफल मञ्जु पुनः दुई पटक माल्दिभ्स गएर त्यहाँको स्थानीय लिगमा आफ्नो प्रतिभा देखाइन् । माल्दिभ्समा मात्र होइन, मञ्जु भलिबल खेल्नकै लागि हङकङ पनि पुगेकी छन् ।
